شەفەق
نیوز/ نێچیروان بارزانی سەرۆک هەرێم کوردستان، ئمڕوو چوارشەممە، دووارە هوشداری کرد
ک ریخریاگ داعش هیمان مەترسییگ راسی دیرێد هەڕەشەی عراق و سوریا و ناوچەگە وەگشتی،
ئەوروپایش دەێد.
نویسینگەی
راگەیانن بارزانی لە بەیاننامەیگ رەسیە ئاژانس شەفەق نیوز وت: سەرۆک هەرێم
کوردستان، دویای نیمەڕو ئمڕوو، پیشوازی لە شاندیگ لە دەسەی وەرگری لە پەرلەمان ئەڵمانیا
کرد وە سەرۆکایەتی سارا نانی، ک بڕیگ لە پەرلەمانتارەیل جویراجویر حزبەیل لە پەرلەمان
ئەڵمانیا لەناوی بوی.
لە گردەوبوینەگە
باس پەیوەندیەیل ئەڵمانیا وەگەرد عراق و هەرێم کوردستان کریا، و هەمیش درویژکردن مەنین
هیزیەیل ئەڵمانیا لەناو هاوپەیمان ناودەوڵەتی لە عراق و هەرێم کوردستان لەلایەن پەرلەمان،
و مەترسیەیل داعش و رەوشەیل ناوچەگە وەگشتی.
بارزانی
ئی سەردانە جویر پاڵپشتیکردن ئەرا هەرێم کوردستان و عراق دادە قەڵەم، و سوپاس لە پەرلەمان
و حکومەت و گەل ئەڵمانیا کرد ئەرا مووڵەتداین وە هیزەیل وڵاتیان لە عراق و هەرێم
کوردستان، و دووزرە سوپاس  هەرێم کوردستان ئەرا ئەو پاڵپشتیکردن سەربازی و مرۆیی ئەڵمانیە لەماوەی
جەنگ دژوە داعش.
بارزانی
وتیش: داعش هیمان مەترسییگ راسی دیرێد هەڕەشەی ئاسایش و ئارامی عراق و سوریا و
ناوچەگە وەگشتی دەێد، باوجی هەڕەشەی ئەوروپایش دەێد.
سەرۆک
هەرێم کوردستان، هەمیش باس هاوکاری و هەماهەنگی ناوبەین هیزەیل پیشمەرگە و سوپای عراق
وە خاس کرد، و نووڕێد ک گرنگە قایمیان بکریەێد.
لەباوەت
رەوش عراق، بارزانی باس ئومیدی کرد ک حکومەت نوو وەی نزیکە دروس بوود، و جیوەجکەر خوازینەیل
هاووڵاتیەیل عراق بووس، و ئاسایش و ئارامی وەدەس بارێد، و بتوەنێد چارەسەر گرفتەیلی
وەرد هەرێم کوردستان لەبنەمای دەستوور بکەێد، و دووپات لەبان گرنگی رەسین پیکاتەیل
ئەرا ئەرا شیوەی وەیەکەوژیان لە عراق کرد.
لەلای
خوەییش، وەگەرد دەسخوەشی لەو گەشەیلە لە هەرێم کوردستان، شاند ئەڵمانیا دووپات لە وەردەوامی
پاڵپشتیکردن وڵاتەگەی ئەرا عراق و هەرێم کوردستان کرد، و نشان ریزگردنی ئەرا رۆل پیشمەرگە
لە شکستهاوردن داعش دا، و ئارەزوو وڵاتەگەی لە بتەوکردن پەیوەندیەیل وەرد عراق و
هەرێم کوردستان لە گشت چینەیل نشان دا.
دیدارەگە
هەمیش باس رەوشەیل ناوخوەیی هەرێم کوردستان کریا، و دووارە رێکخستن هیزەیل
پیشمەرگە، و دویاترین نووەوبویەیل لە جەنگ ئۆکرانیا و کاریگەریی لەبان ئەوروپا وە تایبەت
لە چین وزە، و هەمیش باس مەترسی ئاڵشتبوین کەشوهەوا و کاریگەریی لەبان عراق کریا، وەگەرد
بڕیگ لەو باوەتەیلە ک لەلای هەردوگ لایەنەگە گرنگە.
